SharePoint 2010 Key Features Sneak Peek - CodeProject 12,398,537 members (55,440 online)
114.1K views22 bookmarked
Last Visit: 31-Dec-99 18:00 Last Update: 25-Jul-16 18:09Refresh1 Media ‘skep histerie’ om Harry, William | Netwerk24
William se sogenaamde “kommer” oor sy jonger broer se geestesgesondheid ná die uitsending van ’n nuwe TV-dokumentêr, het ook net die vure in die Britse media aangeblaas. Opskrifte soos “Royals Fear for ‘fragile’ Harry and Meghan” en “William’s Fears For Harry” was Dinsdag in talle Britse koerante te sien.
Harry And Meghan: An African Adventure, is verfilm tydens die Sussexe se onlangse besoek aan Suider-Afrika. In die dokumentêr praat Harry openhartig oor sy geestesgesondheidsprobleme, terwyl Meghan haar hart oopmaak oor die fel mediabelangstelling.
Ook Harry se antwoord op die joernalis Tom Bradby se vraag of daar inderdaad ’n afstand tussen hom en William gekom het, was Dinsdag voorbladnuus in Brittanje.
Prins William en prins Harry. Hul ma, Diana, wou altyd gehad het die twee broers moet daar wees vir mekaar, sê Richard Kay, ’n joernalis wat Diana dikwels in haar vertroue geneem het. Foto: Getty Images
Harry het erken dat “dinge al wel” tussen hulle skeefgeloop het en dat hulle tans verskillende paadjies volg en mekaar weens hul werkskedules min sien.
“Maar ek is ontsettend lief vir hom en die meerderheid van die goed (mediaberigte) is . . . wel . . . word uit niks geskep. Maar as broers het jy goeie en slegte dae.” Hy het ook gesê hy weet William sal altyd daar wees vir hom, net soos wat hy altyd vir William daar sal wees.
Richard Kay, ’n koninklike verslaggewer vir Daily Mail, het Dinsdag geskryf William en Harry se ma, Diana, wou gehad het haar seuns moet altyd daar wees vir mekaar. Kay was een van die medialede vir wie Diana vertrou het. Sy het gereeld vir hom nuuswenke gevoer en hulle is ook saam in sy motor afgeneem.
Die stelselmatige skeiding tussen die twee broers is beklemtoon toe verlede jaar aangekondig is dat die Sussexe nie soos verwag in die wooneenheid langs die Cambridge-gesin in die Kensingtonpaleis-kompleks sou intrek nie.
Later is ook aangekondig die twee broers se huishoudings verdeel in twee en dat hul gesamentlike stigting ook ontbind word.
Paleisamptenare het ook Maandag, ’n dag nadat die dokumentêr uitgesaai is, aan die BBC gesê William is “bekommerd” oor sy broer se welstand.
Die bron wat met CNN se koninklike beriggewer, Max Foster, gepraat het, sê die media se reaksie op Harry se woorde grens aan histerie.
Volgens die bron het Harry doodgewoon ’n eerlike antwoord op Bradby se vraag gegee en bygevoeg “die poniepers en die inligting van sogenaamde amptenare in die binnekringe van die paleis en vriende is tekenend van die histerie teen prins Harry en Meghan”.
Die bron het bygevoeg die mense om die koninklike familie is te bang en sonder ervaring om die Sussexe, wat die monargie eiehandig gemoderniseer het, na waarde te skat.
* Die dokumentêr is Donderdag om 20:00 op BBC Lifestyle (DStv, kanaal 174) te sien.
Meer oor: Prins William | Prins Harry